# Museu d'Art de Hong Kong

El Museu d'Art de Hong Kong, també conegut per les seves sigles en anglès HKMoA, Hong Kong Museum of Art, és el primer i principal museu d'art de Hong Kong. Està ubicat a Salisbury Road, Tsim Sha Tsui, i està gestionat pel Departament de Serveis Culturals i d'Oci del Govern de Hong Kong.
L'HKMoA té una col·lecció d'art de més de 17.000 peces. L'entrada és gratuïta per a les exposicions permanents. Juntament amb el Hong Kong Arts Center, és un dels més influents centres d'art de Hong Kong.
Té una subseu, el Flagstaff House Museum of Tea Ware, ubicadaal Hong Kong Park, a Central.

## Història

El museu va ser establert com a Museu i Galeria d'Art de la ciutat a l'Ajuntament, pel Consell Urbà el 2 de març de 1962. El 1975, aquest es va dividir en el Museu d'Història de Hong Kong i el Museu d'Art de Hong Kong el juliol de 1975.
El Museu d'Història es va traslladar a Kowloon Park el 1983. L'espai que ocupava fins al moment ara alberga una biblioteca pública. El 1991, es va traslladar a les instal·lacions actuals al número 10 de Salisbury Road, prop del Centre Cultural de Hong Kong i del Museu Espacial de Hong Kong, a Tsim Sha Tsui. El nou museu va ser inaugurat formalment pel governador Chris Patten l'11 de setembre de 1992. El museu va tancar el 3 d'agost de 2015 per una ampliació i renovació que va costar uns 400 milions de dòlars. Es va reobrir el 30 de novembre de 2019.

## Exposicions

El museu canvia les seves exposicions regularment. Les exposicions al museu són principalment de pintures, cal·ligrafies i escultures de Hong Kong, Xina i altres parts del món. També ha col·laborat amb altres museus.
Des de 1975, el museu acull l'Exposició Biennal d'Art de Hong Kong amb el treball d'artistes contemporanis de Hong Kong. Va ser rebatejat com a Premis Biennals d'Art Contemporani de Hong Kong el 2009.

## Directors

* John Warner (1962-1975)
* Tan Zhicheng (1975-1985)
* Tan Zhicheng (1985-1993)
* Zeng Zhuchao (1993-2000)
* Dr. Zhu Jinluan (2001-2006)
* Deng Haichao (2006-2011)
* Tan Meier (2012-2019)
* Mo Jiayong (2019-avui)

## Referències

* ↑ «Hong Kong Museum of Art / Flagstaff House of Museum of Tea Ware» (en anglès americà). hk.art.museum. Arxivat de l'original el 8 October 2019. [Consulta: 8 octubre 2019].
* ↑ «【何慶基榮休專訪】志趣逢時　回流策展教學逾三十年». , 05-08-2020. Arxivat 2020-08-09 a Wayback Machine. «Còpia arxivada». Arxivat de l'original el 2020-08-09. [Consulta: 22 novembre 2022].
* ↑ 陶穎康. «陳贊雲訪談錄 [Interview of Michael Chen, 20 December 2013]». A: 黎明海. 與香港藝術對話：1980-2014. Joint Publishing, 2015, p. 274-275. ISBN 9789620436178.
* ↑ «About the Museum». Leisure and Cultural Services Department. Arxivat de l'original el 22 January 2015. [Consulta: 22 gener 2015].
* ↑ «Hong Kong Museum of History to celebrate 40th anniversary with public». Information Services Department, 16-07-2015.
* ↑ «Museum of Art to get a facelift». , 14-02-2013. Arxivat 28 de setembre 2022 a Wayback Machine.
* ↑ «Expansion and Renovation of the Hong Kong Museum of Art». Legislative Council Panel on Home Affairs, 12-05-2014. [Consulta: 22 gener 2015].
* ↑ «Breaking News! Hong Kong Museum of Art is about to Close for a Makeover!». Hong Kong Museum of Art. Arxivat de l'original el 15 July 2018. [Consulta: 16 juliol 2015].
* ↑ «Hong Kong Museum of Art to reopen to public on Saturday after four years of expansion and renovations». , 30-11-2019.
* ↑ , 07-07-2010.
* ↑ Asia Art Archive. «Hong Kong Contemporary Art Biennial Awards 2009 record for Hong Kong Museum of Art exhibition catalog» (en anglès). aaa.org.hk. Asia Art Archive. [Consulta: 21 novembre 2020].